Cuibul Artiștilor te invită la Escapism la primul festivALL UB! Ne vedem pe 9 mai în Grădina Botanică
Cuibul Artiștilor te invită vineri, 9 mai 2025, timp de o oră, de la 15:00 la 16:00, la Escapism, un spectacol de teatru unic și inedit, o experiență multisenzorială gândită să îți trezească simțurile, intuiția și puterea de a vizualiza dincolo de cuvinte. 
Totul în cadrul primului festivALL UB din Grădina Botanică a Universității din București, organizat de Direcția Comunicare și Relații Publice. Accesul este gratuit și se face în baza brățării pe care o poți obține de aici.
Ce te așteaptă la Escapism?
Escapism este spectacolul care te poartă departe și în același timp te aduce mai aproape de tine. Paradoxal, știm.
Credem, la fel ca cei de la Cuibul Artiștilor, într-un teatru al încrederii reciproce, al înțelegerii, al răbdării. Credem într-un teatru imersiv, care sparge barierele între realitate și imaginație. 
Escapism nu este un spectacol de teatru. Este o experiență multisenzorială gândită să îți trezească simțurile intuiția și puterea de a vizualiza dincolo de cuvinte. 
Ești invitat în lumea propriei percepții, unde nimic nu este previzibil. Vei închide ochii. Vei privi în jur. Te vei adânci în tine. Te vei conecta la ceilalți. Vei simți cu toți porii. 
Aceasta nu este o evadare, ci o ieșire din forma citadină, din amorțire. O incursiune în esența umanității tale. Ești gata să te întâlnești?
Te-am convins? Rezervă-ți locul gratuit prin completarea formularului de aici.
Ce te mai așteaptă la primul festivALL UB? Combo, dar în favoarea ta!
Organizat de Direcția Comunicare și Relații Publice, festivALL UB va transforma Grădina Botanică a Universității din București într-un spațiu interactiv, cu ateliere, prezentări, experimente live, zone de relaxare, muzică și activități creative, pentru a crea o experiență memorabilă pentru elevi și pentru a le deschide apetitul pentru educația de calitate.
În plus, cu brățara pe care o vei primi la intrarea în festival poți intra gratuit pe 9 mai și la expoziția Art Safari „Keep the art beat”.
Descoperă aici programul complet al activităților, ia-ți biletul gratuit de aici și hai să ne cunoaștem!

